สิ่งแรกที่ต้องรีบทำเมื่อกระดูกหักแบบเปิด ลงมือปฐมพยาบาล รู้จักการดูแลรักษาที่ถูกต้อง
กระดูกหักแบบเปิดนั้นมีโอกาสติดเชื้อสูง และอาจทำให้เกิดอาการบาดเจ็บร้ายแรงอื่นๆ ตามมา ยิ่งรักษาเร็วเท่าไหร่โอกาสติดเชื้อก็ยิ่งน้อยลง รีบโทรแจ้งตำรวจหรือเรียกรถพยาบาล หรือให้ใครช่วยโทรแจ้งตอนคุณลงมือปฐมพยาบาล ถ้าคุณไม่ได้อยู่ในเหตุการณ์ ต้องรีบสอบถามเรื่องราวจากคนที่บาดเจ็บให้เร็วที่สุด ถามไปพลางเตรียมตัวเตรียมของสำหรับปฐมพยาบาลไปพลาง ที่สำคัญคืออย่าลืมโทรเรียกรถพยาบาล แต่ถ้าคนเจ็บเสียเลือดมากหรือหมดสติ ก็คงเป็นหน้าที่คุณที่ต้องแจ้งเจ้าหน้าที่ว่ามันเกิดอะไรขึ้นกันแน่ สิ่งที่ต้องรู้ก็คือ  กระดูกหักได้ยังไง เขาตกลงมา รถชน ถูกแรงระเบิด หรือบาดเจ็บตอนเล่นกีฬา? พอเกิดเหตุการณ์ปุ๊บแผลหน้าตาเป็นยังไง พอเวลาผ่านไปแผลขยายใหญ่ขึ้นหรือเปล่า? คนเจ็บเสียเลือดเยอะไหม? คนเจ็บเกิดอาการช็อคต้องรีบรักษาโดยด่วนไหม? แต่ ห้าม แตะต้องแผลเด็ดขาด ให้สังเกตอาการอย่างเดียวก่อน ถ้าแผลเปิดเกิดจากวัตถุแปลกปลอมแทงทะลุเข้าไป หรือเพราะกระดูกคมๆ แทงทะลุเนื้อออกมา วิธีการรักษาก็จะแตกต่างกันออกไป ระดับความร้ายแรงของแผลของต่างกันด้วย บางทีอาจมีแค่แผลเปิดเล็กๆ โดยไม่มีกระดูกทิ่มออกมาให้เห็น หรืออาจเป็นแผลเปิดที่เห็นกระดูกขนาดใหญ่ กระดูกจริงๆ ของคนเราจะเป็นสี off-white หรือขาวออกนวลๆ ไม่ขาวจัดเหมือนหุ่นโครงกระดูกเสมอไป จะออกเหลืองนวลเหมือนงาช้าง เอาวัตถุแปลกปลอมที่แทงตัวคนเจ็บอยู่ออกเด็ดขาด. เพราะอาจบาดลึกถึงเส้นเลือดใหญ่ได้ ถ้าอยู่ๆ ไปเอาออกละก็ เลือดจะไหลไม่หยุดจนคนเจ็บเสียเลือดถึงตายได้ ให้ปฐมพยาบาลโดยทิ้งวัตถุแปลกปลอมที่แทงทะลุแบบนั้น อย่าไปแตะต้องหรือขยับเขยื้อนมัน เวลาเกิดกระดูกหักแบบเปิด แปลว่าคนเจ็บต้องถูกกระแทกอย่างแรง มีโอกาส 40 - 70% เลยทีเดียวว่าร่างกายอาจถูกกระทบกระเทือนอย่างรุนแรงจนถึงแก่ชีวิตได้  อาการอื่นๆ ที่อันตรายก็คือเลือดไหลไม่หยุดนั่นเอง สมมุติว่าคนไปปีนเขาแล้วเกิดอุบัติเหตุ ความช่วยเหลือก็อาจมาถึงช้าหน่อย ถ้าเป็นในที่ชุมชน หน่วยฉุกเฉินก็คงมาถึงอย่างรวดเร็ว แต่ไม่ว่ากรณีไหน การปฐมพยาบาลก็สำคัญทั้งนั้น ถ้าคุณมีอุปกรณ์ปฐมพยาบาลหรือถุงมือ ต้องใส่ไว้เพื่อป้องกันตัวเองจากโรคที่ติดต่อทางเลือดได้ ใช้มือถือหรือกล้องดิจิตอลถ่ายรูปแผลไว้ก่อนเริ่มปฐมพยาบาล พอเจ้าหน้าที่มาก็ให้ดูรูปแผลแทน จะได้ไม่ต้องเปิดแผลจริงให้ดูจนโดนอากาศ ถ้ามีผ้าก๊อซที่ฆ่าเชื้อแล้ว ก็เอาไปปิดแผลกดห้ามเลือดไว้รอบๆ กระดูก แต่ถ้าไม่มีให้ใช้ผ้าอนามัยหรือแพมเพิร์สแก้ขัดไปก่อน ยังไงก็สะอาดกว่าหยิบฉวยอะไรแถวๆ นั้นมาใช้ แถมลดความเสี่ยงในการติดเชื้อด้วย แต่ถ้าไม่มีจริงๆ ให้เอาอะไรขาวๆ สะอาดๆ มาใช้แทนก่อน เช่น เสื้อหรือผ้าปูเตียง แต่ถ้ายังไม่มีอีก ก็ใช้อะไรที่สะอาดที่สุดเท่าที่จะหาได้แล้วกัน แล้วรองบริเวณนั้นให้มั่นคงไว้จะได้ลดอาการเจ็บปวดไม่สบายตัว ด้วยผ้าเช็ดตัวนิ่มๆ หมอน เสื้อผ้า หรือผ้าห่ม วิธีนี้ช่วยป้องกันการช็อคได้ แต่ถ้าหาอะไรมาดามมารองไม่ได้จริงๆ ก็อย่าเพิ่งเคลื่อนย้ายคนเจ็บหรือขยับเขยื้อนส่วนที่บาดเจ็บ แล้วรอจนกว่าเจ้าหน้าที่จะมาเข้าเฝือกให้ แรงกระแทกหรือความเจ็บปวดรุนแรงอาจทำให้คนเจ็บช็อคได้ ซึ่งอาจอันตรายถึงชีวิต สัญญาณบอกว่าคนเจ็บกำลังช็อคก็คือ คล้ายจะเป็นลม หายใจหอบถี่ เหงื่อออกตัวเย็น ปากม่วง ชีพจรเต้นถี่แต่อ่อน และเกิดอาการวิตกจริต  พยายามให้คนเจ็บนอนหัวต่ำกว่าตัว ยกขาให้สูงเข้าไว้ เฉพาะ ในกรณีที่ขาหรือเท้าไม่ได้บาดเจ็บนะ  ทำให้คนเจ็บสบายตัวที่สุดเท่าที่จะทำได้ ห่อตัวเขาไว้ด้วยผ้าห่มหรืออะไรก็ได้ที่หาได้จะได้ตัวอุ่น จับชีพจรคนเจ็บ ให้แน่ใจว่าชีพจรกับการหายใจเข้าออกกลับมาเป็นปกติแล้ว เจ้าหน้าที่หรือคุณหมอแผนกฉุกเฉินจะสอบถามรายละเอียดของเหตุการณ์ที่เกิดขึ้น ประวัติการรักษา และยาที่คนเจ็บใช้อยู่ กระดูกหักแบบเปิดปกติจะเห็นได้ชัดอยู่แล้ว แต่ถึงไม่มีกระดูกทิ่มออกมา ถ้าคนเจ็บกระดูกหักแล้วมีแผลเปิดรอบๆ ด้วย คุณหมอก็จะสันนิษฐานไว้ก่อนว่าคนไข้กระดูกหักแบบเปิด ก่อนที่คุณหมอจะจัดกระดูกให้เข้าที่หรือปิดแผล จะให้ยาปฏิชีวนะก่อนแล้วประเมินว่าคนเจ็บต้องฉีดวัคซีนป้องกันบาดทะยักหรือเปล่า ถ้าภายใน 5 ปีที่ผ่านมาคนเจ็บยังไม่เคยฉีด ก็อาจต้องมีการฉีดกันไว้ก่อน เพื่อป้องกันความเสี่ยงในการติดเชื้อ คนเจ็บจะได้หายเร็วๆ  คุณหมอจะฉีดยาปฏิชีวนะเพื่อป้องกันแบคทีเรียแบบครอบคลุม เพราะปกติแบคทีเรียแต่ละตัวก็จะมียาปฏิชีวนะเฉพาะ การฉีดจะทำให้ยาไม่ต้องผ่านระบบทางเดินอาหาร ตัวยาจึงซึมเข้าเซลล์ได้เร็วกว่า ถ้าคนเจ็บจำไม่ได้ว่าฉีดวัคซีนป้องกันบาดทะยักครั้งล่าสุดเมื่อไหร่ คุณหมอก็จะเลือกฉีดกันไว้ก่อนเพื่อความปลอดภัย ถึงตอนฉีดจะไม่เจ็บ แต่วัคซีนป้องกันบาดทะยักอาจทำให้ปวดๆ เมื่อยๆ ได้ประมาณ 3 วัน วิธีรักษากระดูกหักแบบเปิด แน่นอนว่าต้องมีการผ่าตัด เริ่มตั้งแต่ทำความสะอาดแผลในห้องผ่าตัด ไปจนถึงดามกระดูกแล้วเย็บปิด สรุปก็คือต้องป้องกันการติดเชื้อ เพิ่มการฟื้นตัว และทำให้กระดูกกับข้อโดยรอบกลับมาใช้งานได้ดังเดิมโดยเร็ว  ตอนผ่าตัด คุณหมอจะใช้ยาปฏิชีวนะกับน้ำเกลือล้างสิ่งสกปรกที่ตกค้างในแผล ตัดเนื้อเยื่อที่ฉีกขาดเสียหาย แล้วเตรียมดามกระดูกและปิดแผล กระดูกที่หักจะถูกดามให้ตรงด้วยแผ่นโลหะกับสกรูยึด กระดูกจะได้ไม่ขยับเขยื้อนระหว่างฟื้นตัว คุณหมอจะปิดแผลโดยเย็บด้วยไหมหรือลวดเย็บในกรณีที่เกิดตรงกล้ามเนื้อกลุ่มใหญ่ พอแผลหายแล้วก็ต้องมาตัดไหมต่อไป อาจต้องเข้าเฝือกหรือใส่ที่ดามด้วย เฝือกอาจเป็นแบบเอาออกได้ จะได้ดูแลแผลง่าย แต่บางทีก็ปล่อยให้ถูกอากาศได้ โดยใช้การดามด้านนอกแทน เป็นโครงเหล็กกับตัวยึดยาวไปตามส่วนที่ต้องดามไม่ให้ขยับเขยื้อน คนเจ็บจะถูกห้ามไม่ให้ขยับข้อด้านบนหรือด้านล่างส่วนที่หักตอนใส่เหล็กดามแบบนี้ คนที่กระดูกหักแบบเปิดเสี่ยงต่อการเกิดโรคแทรกซ้อนอย่างแผลติดเชื้อ โรคบาดทะยัก การบาดเจ็บต่อหลอดเลือดและเส้นประสาท และภาวะความดันในช่องกล้ามเนื้อสูง การติดเชื้อจะทำให้กระดูกที่หักไม่เชื่อมกัน หรือที่เรียกว่า non-union นั่นเอง สุดท้ายอาจติดเชื้อลึกถึงกระดูกจนต้องตัดส่วนนั้นทิ้งได้ ความเสี่ยงในการติดเชื้อจะแตกต่างกันไป ถ้าเป็นกระดูกหักแบบเปิดตรงหน้าแข้ง หรือ tibial fracture ก็จะติดเชื้อได้ง่ายที่สุด บางทีเสี่ยงสูงถึง 25 - 50% เลยทีเดียว จนส่งผลต่อการฟื้นตัวและการกลับมาใช้งานอวัยวะส่วนนั้น ส่วนคนที่บาดเจ็บหนักๆ ก็อาจเสี่ยงติดเชื้อสูงถึง 20% เหมือนกัน แต่ยิ่งคนเจ็บถึงมือหมอเร็วเท่าไหร่ ก็ยิ่งเสี่ยงติดเชื้อน้อยลง
โทรเรียกรถพยาบาลทันที. ถามคนที่บาดเจ็บ ว่าเขาเจ็บตรงไหน. หาแผลเปิดให้เจอ และดูว่ามีกระดูกแทงทะลุออกมาไหม. ห้าม สังเกตว่าคนเจ็บอาการบาดเจ็บร้ายแรงอาจถึงแก่ชีวิตไหม. ประเมินสถานการณ์. ถ่ายรูปบาดแผล. ทำแผลด้วยอุปกรณ์ที่ฆ่าเชื้อแล้วเพื่อห้ามเลือด. ทำเฝือกชั่วคราวจากอะไรแข็งๆ แถวนั้น. ประเมินและบรรเทาอาการช็อค. บอกข้อมูลที่จำเป็นกับเจ้าหน้าที่. ส่วนใหญ่หมอจะรักษาแบบ prophylactic คือหมอจะพยายามป้องกันการติดเชื้อ. แน่นอนว่าต้องมีการผ่าตัด. อาจมีโรคแทรกซ้อนจากอาการบาดเจ็บ.
https://www.wikihow.com/Treat-an-Open-Fracture-During-First-Aid https://www.wikihow.com/Treat-an-Open-Fracture-During-First-Aid https://www.wikihow.com/Treat-an-Open-Fracture-During-First-Aid
Responding Quickly to an Open Fracture Providing First Aid Treatment Understanding Proper Medical Treatment